
PROOEMIUM. 


Prae  omnibus  morbis,  quibus  genus  humanum 
vexatur  et  cruciatur,  affectionibus  carcinomato- 
sis  observandis  inde  ab  initio  maximam  dedi 
operam.  Quodnam  enim  organum  est,  quod  ab 
illis  tutum  sit.  Nam  quamquam  a  plerisque 
contenditur,  carcinomata  homines  aetate  pro¬ 
vectos  solos  invadere,  tamen  recentioribus  tem¬ 
poribus  magis  magisque  innotuit,  juventutem 
quoque  carcinomate  affici  posse.  Quis  enim  est, 

qui  cancroideum  labiorum  juvenes  quoque  ag- 

* 

gredi  posse  nesciat.  Neque  modo  omnes  omnium 
aetatum  homines,  sed  etiam  omnia  organa  in  - 
degenerationem  carcinomatosam  incidere  pos¬ 
sunt.  Quid  quod  sexus  et  virilis  et  muliebris 
certa  organa  carcinomati  vastanda  offerunt? 
Inter  omnes  enim  constat,  in  viris  ventriculum 

et  hepar,  in  feminis  mammas  et  uterum  degene¬ 
rationem  carcinomatosam  inire  solere. 

Rarissime  autem  carcinoma  in  interioribus 
quibusdam  organis,  ut  exemplum  afferam,  in 
cerebro,  cujus  carcinomatosae  degenerationis 
exempla  paucissima  memoriae  prodita  sunt,  in 
renibus,  in  pulmonibus,  in  membranis  serosis 
sedem  collocat.  Quae  cum  ita  sint,  cum  carci¬ 
noma  pulmonum  ut  rarissimum  observarem  ,  id 
fusius  describere  constitui. 

DE 

PULMONUM  CARCINOMATE. 


Uarcinoma  pulmonum  tantum  abest,  ut  quasi 
primus  impetus  dyscrasiae  carcinomatosae  ir¬ 
rumpat,  ut  plerumque  ad  aliorum  organorum 
carcinoma  accedat.  Nam  quamquam  Walshe 
et  Koehler  illud  saepe  pulmonem  primum 
tentasse  dicunt,  tamen  id  rarissime  accidere 
inter  plerosque  constat. 


ANATOMIA  PATHOLOGICA. 

E  carcinomatis  speciebus  pulmones  saepis¬ 
sime  aggreditur  carcinoma  medullare  (aut  sim¬ 
plex  aut  melanodes),  rarius  scirrhus.  Lebert. 
autem  et  Warren  se  alveolare  quoque  carci¬ 
noma,  Rokitansky  fascilulatum  s.  hyalinum 
in  pulmonibus  animadvertisse  narrant. 


Ac  primitivum  quidem  pulmonum  carcinoma 
saepius  in  dextro  pulmone  quam  in  sinistro 
oriens  aut  in  pulmonibus  solis  manens  ad  alia 
organa  non  transit,  aut  in  reliquas  corporis 
partes  effusum  secundarium  carcinoma  efficit. 
Plerumque  autem,  ut  commemoravi,  pulmonum 
carcinoma  aliorum  organorum  carcinomati  ad¬ 
jicitur,  ita  ut  vel  acuta  et  diffusa  dyscrasia 
carcinomatosa  feratur,  vel  ad  remotiorum  orga¬ 
norum  carcinoma  addatur,  vel  a  vicinis  media¬ 
stinis,  mammis,  ossibus  thoracis  in  pulmones 
transgrediatur.  —  Restat  ut,  quale  in  pulmo¬ 
nibus  carcinoma  se  praebeat,  describam.  Hoc 
enim  parvos  aut  magnos  nodos  globosos  format, 
qui  in  acuto  et  secundario  carcinomate  saepe 
frequentissimi  atque  per  totum  pulmonum  par¬ 
enchyma  et  subpleuralem  telam  diffusi  mili¬ 
arem  magnitudinem  demonstrant.  Plerumque 
autem  nodi  rariores  orti  magnitudinem  nucis 
juglandis  aut  ovi  gallinacei  obtinent.  Minimi 
nodi  cellulis  compositi,  quae  in  retibus  inter¬ 
stitialis  telae  sanguine  turgentis,  luminibus  vesi¬ 
cularum  permeantibus,  positae  sunt,  ita  cre¬ 
scunt,  ut  cellulae  et  stromatis  primitivi  et  telae 
cellularis  vicinae  augeantur.  Hinc  sequitur,  par- 

enchyma  pulmonale  neoplasmate  carcinomatoso 
et  exstingui  et  removeri.  Nec  tam  saepe  nodi 
carcinomatosi  a  pulmonali  tela,  quae  eos  ambit, 
capsula  cellulari  separantur.  Aequabiliter  autem 
et  diffusa  majorum  partium  degeneratio  carcino- 
matosa,  quae  infiltratio  carcinomatosa  dicitur, 
reliquis  partibus  pulmonum  intactis,  quum  car¬ 
cinomate  primitivo  tum  illo,  quod  e  vicinia  pau- 
latim  in  pulmones  transit,  efficitur.  Quae  infil- 
tratio  eadem  ratione,  qua  nodi  peripherici,  se 
habet.  Majores  bronchi  et  arteriae  intra  massam 
carcinomatosam  diutissime  servantur.  Atque  a 
pulmonibus  quidem  carcinoma  saepe  in  pleuram, 
pericardium,  cor,  nec  minus  in  parietes  thora¬ 
cicos,  quibus  perforatis  in  exteriores  partes 
pergit,  progreditur.  Quid  quod  interdum  nodi 
medullares  malaciam  subeunt,  qua,  cavernis 
liquoris  carcinomatosi  plenis  exortis,  saepe  aut 
perforatio  in  cavum  thoracis  fit,  aut  detritus 
carcinomatosus  per  bronchum  perforatum  amo¬ 
vetur.  Intacta  autem  pulmonum  pars  aut  pror¬ 
sus  normalis  est  aut  hyperaemia  opprimitur, 
quae  si  diu  permanet,  magna  pigmentatio  nigra 
fit,  aut  oedemate  devastatur.  Adde,  quod 
plerumque  glandulae  bronchiales  in  carcinoma- 

tosam  degenerationem  abeunt.  Quae  si  fit,  vasa 
lymphatica  carcinomatosa  massa  impleta  in 
nigro  pulmonum  parenchymate  album  rete  for¬ 
mant.  Aucto  autem  pulmonum  volumine,  in¬ 
terstitia  costarum  prominent,  diaphragma  in 
abdominis  cavum  magis  imminet,  trachea,  oeso¬ 
phagus,  cor,  vasa  nerviqne  majora  dislocantur 
dislocataque  comprimuntur/) 

*)  Die  vorziiglichste  allgemeine  Darstellung  des  Lungen- 
krebses,  mit  Anfuhrung  der  hauptsachlichsten  Literatur,  findet 
sich  bei  Walshe  „nature  and  transformation  of  Cancer"  p.  338. 
Kohler  Dissertation  1849  und  Krebs-  und  Scheinkrebskrank- 
heiten  p.  610. 

DE 

PLEURAE  CARCINOMATE. 


Ut  pulmonum,  sic  pleurae  carcinoma  aut  ad 
remotiorum  organorum  affectionem  carcinoma- 
tosam  allatum,  aut  e  vicinia  in  pleuram  trans¬ 
gressum  rarissime  prima  dyscrasiae  eruptio 

4 

existit.  In  acuta  enim  et  universa  dyscrasia 
carcinomatosa,  aut  carcinomatibus  quum  aliorum 
organorum  tum  pulmonum  exstirpatis,  saepius 
in  tela  pleurali  parvi  plani  albicantes  nodi  aut 
rariores  aut  frequentiores  aut  per  laminam 
visceralem  et  parietalem  diffusi  inveniuntur. 
Nec  minus  ad  pulmonum  Carcinoma  accedunt, 
quod  in  pleuram  saepe  pergit,  ita  ut  nodi  in  pul¬ 
monum  superficie  siti  primum  pleuram  pro¬ 
trahant,  tum  in  ejus  telam  transeuntes  et  incre¬ 
scentes  in  pleurae  cavum  promineant  Hoc  idem 
fit  in  arcinomatibus  a  mediastinis,  costis,  mam¬ 
mis,  hepate,  diaphragmate  in  pleuram  propa- 

gatis,  quae  modo  diffusa  modo  circumscripta, 
saepius  volumine  aucto  in  vicina  organa  trans¬ 
eunt.  Cavum  autem  pleurale  quum  particulas 
carcinomatosas  tum  majorem  liquoris  quanti¬ 
tatem  habet.  Primarium  pleurae  carcinoma, 
quod  rarissime  accidere  supra  commemoravi, 

majores  minoresve  nodos  efficit,  qui  interdum 

* 

ad  tantam  magnitudinem  crescunt,  ut  pulmones 
comprimantur.  Ex  pleurae  carcinomatis  specie- 
bus  gravissimae  sunt: 

Carcinoma  medullare,  quod  saepissime 

progignitur, 

„  fibrosum, 

„  gelatinosum, 

„  melanodes. 

Gelatinosum  autem  et  melanodes  careino- 

«t 

mota  pleuram  non  aggredi  multis  videntur.  Nisi 
duae  laminae  pleurae  adhaesionibus  ubique  coi> 
cretae  prohibent,  fit  ut  in  latere  affecto  transsu- 
datum  hydrothoracicum ,  raro  purulentum  aut 
putridum,  foetidum  oriatur.  Omnino  loco 
hydrothoracis  pleuritis  non  efficitur,  nisi  aut  in 
gangraenam  aut  in  adiposam  degenerationem 
latius  abrepta  careinomata  mammae  glandularum 
et  axillarium,  costarum,  in  saccum  pleurae  irrum- 

punt,  aut  ad  vicini  pulmonis  carcinoma  pneu¬ 
monia  quasi  reactiva  accedit,  aut  brevi  ante 
mortem  pleuritis  minus  ingravescens,  quae  in¬ 
flammatio  ultima  dicitur,  ad  hydrothoracem  jam 
dudum  persistentem  additur. 

Pleurae  carcinomata  satis  magna  non  modo 
majores  pulmonum  partes  comprimunt,  cor, 
mediastinum,  diaphragma  dislocant,  sed  etiam 
parietem  thoracicum  promovent. 

Restat  ut  commemorem,  carcinomatosa  dege¬ 
neratione  pleurae  latius  propagata  liquorem  in 
cavum  pleurarum  effundi,  qui  medium  tenet 
inter  phlogistieum  et  hydropicum  exsudatum. 
Habet  enim,  ut  omnia  exsudata,  quae  in  serosis 
saccis  careinomatosis  inveniuntur,  fibrinum, 
quod  tardius  et  serius  in  coagulationem  transit, 
ita  ut  in  illo  exsudato  sedimenta  fibrinosa  non 
inveniantur,  liquore  autem  diutius  aeri  exposito 
paullatim  coagula  fundum  petant,  qui  hy¬ 
drops  lymphaticus,  serius  fibrinosus  vocatur.  Nec 
minus  mihi  commemorandum  est,  majoribus 
carcinomatibus  parieti  thoracico  adhaerentibus 
huj  us  loci  sonum  claritate  plane  privari,  ita 
ut,  si  tumor  in  posteriore  parte  aortae,  in  an¬ 
teriore  parieti  thoracico  affinis  est,  pulsatione 

orta  facillime  cum  Aortae  aneurysmate  con¬ 
fundi  possit.  Hoc  eo  facilius,  quod  in  ca  parte 
aortae,  quae  compressa  est,  strepitus  oritur,  qui 
ex  loco  pulsante  et  soni  claritate  deminuta 
auditur,  quamquam  ea,  quam  commemoravi, 
pulsatio  parva  semper  est  et  ille  strepitus  per¬ 
petuo  per  systolen  accidit,  neque  unquam  duplex 
ille  strepitus,  qui  in  aortae  aneurysmatibus 
parieti  thoracico  adjacentibus  raro  desideratur. 
Denique  anamnesis,  praecipue  exstirpatio  carci¬ 
nomatis  mammae  antea  facta,  diagnosin  con¬ 
firmat. 


S 

SYMPTOMATOLOGIA  PULMONUM 
CARCINOMATIS. 

Saepissime  pulmonum  carcinoma  symptoma¬ 
tibus  non  ortis  prorsus  latet,  praesertim  quum 
secundarium  est.  Interdum  tussim  et  dispersos 
rhonchos  afficit.  Carcinomate  crescente  aegroti 
lancinantibus,  vehementibus,  pungentibus  dolo¬ 
ribus,  qui  compressione  saepe  augentur,  dys¬ 
pnoea  semper  crescente,  quae  sub  finem  valde 
ingravescens  ad  orthopnoeam  augetur,  vexantur. 
Tussis  raro  deest.  Sputum  plerumque  catar- 
rhali  simile,  interdum  cruentum  se  praebet.  Quid 
quod  fit,  ut  ab  initio  haemoptoe  accidat,  ut 
massa  carcinomatosa  in  malaciam  degenerata  in 
bronchum  effundatur,  quo  facto  in  sputis  de¬ 
tritus  carcinomatosus  invenitur.  Carcinomate 
autem  cum  gangraena  pulmonum  complicato, 
sputum  foetidum  fit,  carcinomate  nervum  laryn¬ 
geum  inferiorem  comprimente,  aphonia  oritur, 
trachea  compressa  stridor,  oesophago,  dyspha¬ 
gia  fit.  Adde  indicia  prohibitae  circulationis  pul¬ 
monalis,  dilatationem  venarum  thoracis  et  colli. 
Nec  raro  cordis  palpitatio  invenitur.  Aegroti 
primum  in  affectum  latus  decumbentes  paulla- 

tim,  ut  recti  pronato  corpore  sedeant,  coguntur. 

- 

Thoracis  forma  in  affecta  parte  aut  retracta  aut 
dilatata  apparet  et  deformationem  prae  se  fert. 
Carcinomate  latius  diffuso,  fremitus  pectoralis 
diminuitur,  qui,  nisi  infiltratio  maxima  est,  non 
tollitur.  Hoc  si  fit,  paries  thoracis  digitis  pal¬ 
pantibus  fortissime  resistit,  minus  cavernis 
exortis.  Ab  auscultante  aut  signa  simplicis  ca- 
tarrhi  aut  partialis  infiltrationis  alicujus  partis 
pulmonum  exaudiuntur.  Respiratio  bronchialis, 
bronchophonia,  aut  signa  cavernarum,  nisi  nodi 
carcinomatosi  purulentam  malaciam  inierunt, 
non  percipiuntur.  Omnino  eadem  signa,  quae 
tuberculosae  infiltrationis.  Sernper  fere  aegroti, 
priusquam  marasmo  corripiuntur,  mortem 
occumbunt.  Morbo  autem  lentius  ingravescente, 
cachexia  carcinomatosa  oritur. 

.  / : nr.  •  ur  c  nnho [  ooon  o  •  >  iic; 

SYMPTOMATOLOGIA  CARCINOMATIS 

PLEURAE. 

Symptomata  pleurae  carcinomatis  vel  ma¬ 
xime  aut  nihil  ad  diagnosin  conferunt,  aut 
etiamsi  contingit,  ut  carcinoma  intra  thoracem 
situm  in  dies  magis  magisque  suspectum  fiat, 


17 


tamen  semper  fere  difficillimum  est,  inter  vitam 
constituere,  utrum  carcinoma  pleuram  an  pul¬ 
mones  an  ullum  aliud  organum  intra  thoracem 
aggressum  sit.  Plerumque  enim  pleurae  car¬ 
cinomate  pleuritis  aut  pulmonibus  compressis 
gravis  dyspnoea  aut  dislocatio  cordis,  mediastini 
oritur.  Praeterea  aegroti  ex  pungentibus  vastati 
lateris  doloribus  laborant.  Tumoribus  autem 
majoribus  et  superficialibus  percussionis  sonus 
multum  claritatis  amittit. 


PROGNOSIS. 

Prognosis  carcinomatis  pulmonis  et  pleurae 
semper  exitum  letalem  afferentis  pessima  dici 
potest,  ita  ut  ex  celeritate,  qua  mors  imminet, 
varia  sit.  Quo  enim  major  dyspnoea  et  cachexia, 
eo  rapidior  mors. 

i 

THERAPIA. 

Quae  quum  ita  sint,  medicus  nihil  utilitatis 

afferre  potest  nisi  aegroti  dolores  et  cruciatus 

diminuere.  Quidquid  enim  vires  jam  labefactas 

obruit,  accuratissime  vitandum  est.  Tum  ad 

erigendas  vires  toniea,  roborantia  nutrimenta, 
aliquantum  carnis,  vini,  chinae  decoctum,  ferri 
praeparata  adhibenda,  alvi  obstructio  quum 
Rheo  tum  Ti net.  Rhei  vinosa  *)  tollenda,  dys¬ 
pnoea,  dolores,  tussis,  dosibus  opii  paulatim 
adauctis,  quae  usque  ad  grana  iii— rv  per  diem 
evehuntur,  frequentibus  vesicantibus,  quae  nisi 
succedunt  ita  ut  asphyxia  immineat,  fortio¬ 
ribus  irritamentis  cutaneis  et  parca  venae- 
sectione  opprimenda  sunt.  Haemoptoe  orta, 
medicamenta  adstringentia,  glacies,  ergotinum, 
Ratanhia,  acid.  tannicuin  etc.  adhibenda  sunt. 
Omnino  therapia  symptomatibus  accuratissime 
adaptanda,  symptomatica  pleuritis  cataplasma¬ 
tibus  aut,  si  tepidus  calor  non  fertur,  frigidis 
epithematibus  exstinguenda  est.  Ex  internis 
medicamentis  morphium  gravissimum  est.  Vo¬ 
luminis  sanguinis  diminutio  universa  et  localis, 
quippe  quae  plus  damni  quam  utilitatis  afferens 
facillime  collapsu  effecto  mortem  accelerare 

*  .  i  |  ‘  j  '  •  .  .  •  -  . 

r)  It  Decocl  Chin.  ex  5ij  parat.  5iij. 
adde 

Tinct.  Rhei  vinos.  3ij. 

Sjr.  cort.  aur.  5j. 

DS.  quater  per  d!iem  cochlear  minus 

possit,  invitissimo  animo  suscipienda  est.  As¬ 
phyxia  autem  imminente,  paracentesis  thoracis 
indicatur.  Specifica  therapia  nec  pulmonis  nec 
pleurae  carcinomatis  inventa  est. 


Ea,  quae  explicavi,  ut  comprobem,  casum 
a  me  in  clinico  illustrissimi  Frerichs  obser¬ 
vatum  in  medium  proferre  liceat,  unde  elucebit, 
non  semper  carcinoma  Pleurae  et  Pulmonum  inter 
vitam  dignosci  posse ,  quoniam  symptomata  pleu- 
ritidi  tuberculosae  simillima  sunt.  Ita  fit,  ut 
morbi  natura  post  mortem  demum  appareat. 

Hoffeld  quadraginta  tres  annos  nata,  cujus 
mater  in  puerperio  mortua  est,  pater  mente 
alienatus  adhuc  vivit,  fratres  et  sorores  vale¬ 
tudine  secunda  florent,  semper  se  bene  habebat. 
Menses  a  norma  non  differebant.  Ante  hos  de¬ 
cem  annos  quum  viro  nupsisset,  facillime  tria 
puerperia  superavit.  Caussa  non  manifesta 
neque  ullo  morbo  praegresso,  ante  hos  quinque 
armos  celerius  se  movens  dyspnoea  vexari 
coepta  est,  ita  ut  palpitatione  non  accedente 
negotiis  porro  fungi  posset.  Ante  hunc  annum 

aliquamdiu  ex  rheumatismo  et  doloribus  et  tu- 

2* 

more  articulationis  manus  sinistrae  laboravit. 
Ex  hieme  1862/63,  qua  curando  marito  tubercu¬ 
losa  pulmonum  phthisi  correpto  et  postremo 
exstincto  omnibus  viribus  dedita  saepe  refrige¬ 
rationibus  se  exposuit,  magis  magisque  macie 
se  oppressam  esse  dicit.  Ante  has  quattuor 
hebdomades,  horripilatione  non  antecedente, 
doloribus  pectus  non  offendentibus,  diuturna  et 
molestissima  dyspnoea  accedebat.  Ante  hos 
quatordecim  dies  aegrota  mediocribus,  non 
continuis  pectoris  sinistri  doloribus  vexata 
est.  Adde  frequentiores  horripilationes  minus 
graves  et  tussim,  qua  sputum  editum  non  est, 
Idibus  Majis  in  nosocomium  Caritatis  recepta 
aegrota  ita  se  habuit. 

Status  praesens . 

Muliercula  gracilis,  magna  macie  et  anaemia 
omnium  oculos  in  se  vertebat.  —  Cutis  tepida  t 
justam  temperaturam  prae  se  ferebat.  Ana- 
sarca,  nisi  malleolorum,  non  aderat,  Nervorum 
functiones  intactae  erant.  Aegrota  in  cubiculo 
perpetuo  sedebat,  quod  dorso  annixa  statim 
dyspnoea  oppressa  est.  Sedens  tranquillas  re¬ 
spirationes  viginti  quatuor  habebat,  ut  musculis 

colli  agentibus  et  abdomen  et  costae  moveren¬ 
tur.  Sinistrum  autem  thoracis  dimidium  respi¬ 
ratione  et  justa  et  elaborata  minus  dextro  dila¬ 
tabatur.  Fines  musculorum  colli  longioris  evi¬ 
denter  prominebant. 

Thorax  architectura  aptissima  insigniebatur. 
Claviculares  fossae  non  profundiores  quam  ex 
parvo  panniculo  adiposo  erant.  Interstitia  co¬ 
stalia  sinistra  magis  quam  dextra  prominebant: 
omnino  superior  anterior  pars  thoracis  sini¬ 
stra  validior  et  firmior  quam  dextra  erat.  Ver¬ 
tebrarum  columna  rectum  cursum  tenente,  po¬ 
sterior  thoracis  pars  sinistra  magis  quam  dextra 
dilatata  erat.  Ab  octavo  processu  spinoso  us¬ 
que  ad  mediam  insertionem  anteriorem  costae 
tertiae  dextra  thoracis  pars  37,  sinistra  38  C.C. 
lata  erat,  a  basi  processus  xiphoidei  usque  ad 
undecimum  processum  spinosum  dextra  pars  36, 
sinistra  37  0.0.  lata,  ita  ut  ex  utrisque  partibus 
sinistra  uno  C.C.  latior  esset,  quamquam  ae¬ 
grota  dextro  brachio  magis  quam  sinistro  ute¬ 
batur.  — 

-  Totius  thoracis  sinistri  et  anterioris  et  poste- 
rioris  sonus  valde  diminutus  erat,  quae  dimi- 
nutio  in  anteriore  parte  extra  lineam  paras  ter- 


22 


nalem  usque  ad  costalem  marginem  processit 
et  lineam  medianam  superavit.  Leniter  percu¬ 
tiendo  apparebat,  dextri  pulmonis  marginem  ab 
ipsa  articulatione  sternoclaviculari  incipien¬ 
tem,  oblique  descendere  atque  lineam  mammil¬ 
larem  in  superiore  margine  quintae  costae,  axil¬ 
larem  in  inferiore  margine  septimae  costae  ex¬ 
cedentem  usque  ad  insertionem  undecimae 
costae  dilatatum  esse.  Fortius  percutiendo  elu¬ 
cebat,  in  anterioribus  partibus  diminutionem 
soni  illum,  quem  modo  descripsi,  pulmonalem 
marginem  a  secundo  usque  ad  quintum  inter¬ 
stitium  costale  multo  superare. 

Fremitus  pectoralis  anterioris  sinistrae  partis, 
soni  claritate  privatae,  ab  inferioribus  finibus 
usque  ad  superiores  plane  sublatus,  in  posteriore 
parte  supra  quartum  processum  spinosum  et 
secundam  costam  multo  debilitatus  videbatur, 
in  dextro  dimidio  tam  late  extensus  erat  quam 
fines  pulmonis,  quos  commemoravi. 

•  Auscultanti  posteriorem  inferiorem  partem, 
cujus  percussionis  sonus  claritatem  exuerat, 
minima  respiratio  vesicularis,  superiorem  parva 
respiratio  bronchialis,  quae  in  medio  spatio  in- 
terscapulari  clarissima  erat,  supra  quartum 

processum  spinosum,  in  qua  regione  fremitus 
diminutio  animadvertebatur,  respiratio  vesicu¬ 
lari  simillima,  in  sinistra  regione  axillari  parva 
respffiatio  bronchialis,  quae  clarior  in  anteriore 
inferiore  parte  usque  ad  claviculam  vergebat, 
exaudiebatux\  Totius  dextri  dimidii  respiratio 
vesicularis  clarissima,  anterioris  acutissima  erat. 
Accedebat  adhuc  valvulae  mitralis  insufficientia. 

Digestio,  lingua  habitum  debitum  prae  se  fe¬ 
rente,  neque  defaecatione  impedita,  turbata  non 
erat.  Hepar  aegrotae  sedentis  scrutari  difficil¬ 
limum  ex^at.  Urina  parvo  volumine,  majore  pon¬ 
dere  specifico,  reactione  acida  erat  atque  co¬ 
quendo  et  acido  nitrico  adjecto  sedimentum  de¬ 
misit,  quod  quin  albumine  contineretur,  nemo 
erat  qui  dubitaret.  Quae  quum  ita  essent,  ae¬ 
grotam  pleuritide  oppressam  esse  constitutum 
est.  Sed  quoniam  exsudatum  pleuriticum  nullo 
medicamento  ad  resorptionem  perduci  potuit, 
atque  febris  ab  initio  magis  torpida  paullatim  in 
hecticam  tx^ansiit,  pulmonibus  tuberculosi  affe¬ 
ctis,  pleuritidem  specificam  eainque  ad  tuber- 
culosin  revocandam  esse  proclivem  atque  pleu¬ 
ram  tuberculis  vastatam,  conjecerunt.  Quam  ob 
rem  therapiae  symptomaticae  studentes  ad  fir- 

mandas  vires  modo  decoctum  Chinae  modo  ferri 
praeparata ,  ad  diminuendam  dyspnoeam  acidum 
hydrocyanicum ,  ad  resorptionem  exsudati  effi¬ 
ciendam  baccas  Juniperi  adhibebant.  Quibus 
remediis  tantum  aberat,  ut  aegrota  sublevaretur, 
ut  somnus  magis  magisque  deficeret,  defaecatio 
impediretur,  appetitus  decresceret,  vires  minue¬ 
rentur.  Quid  quod  urinae  minus  volumen  fiebat 
et  exsudatum  augebatur?  adde  crescentem  dys¬ 
pnoeam.  Quae  quum  ad  asphyxiam  eveheretur, 
salutem  in  paracentesi  sola  positam  putantes 
hanc  perfecerunt.  Paracentesi  inter  costas  si¬ 
nistras  sextam  et  septimam  facta,  respiratio  fre- 
quentissima,  tardior  et  amplior,  pulsus  frequen- 
tissimus  et  vix  percipiendus,  plenior  et  tardior 
factus  est,  extremitates  frigidae  calore  perfusae 
sunt,  somnus  reductus  est.  Exsudatum  autem 
emissum  2000  C.C.  habens  sanguinolento  colore 
erat  atque  diutius  sepositum  sedimentum  demi¬ 
sit,  quod  cellulis  sanguineis,  purulentis  corpus¬ 
culis,  epitheliis  compositum  esse  microscopio 
demonstratum  est.  Paullo  post  operationem  febris, 
quae  ad  summam  acerbitatem  aucta  erat,  vehe¬ 
mentia  diminuta  est.  Sed  haec  mutatio  non  diu 
perstitit.  Mox  enim  pulsu  ad  frequentiam  112, 

temperatura  ad  38,3  evectis,  aegrota  somno 
privata  in  summam  debilitatem  et  in  deliria  in¬ 
cidit.  Adde  vehementem  alvi  obstructionem, 
quae,  ne  sennae  quidem  infuso  sublata,  brevi  in 
diarrhoeam  transiit.  Tum  dyspnoea  recru¬ 
descente  orthopnoea  molestissima  orta  est.  Ac¬ 
cedebant  rhonchi  per  totum  pulmonem  diffusi, 
qui  late  exaudiebantur.  Contra  hoc  oedoema 
pulmonum  decem  cucurbitae  adhibitae  multo 
erant  successu.  Qui  adeo  non  permansit,  ut, 
,  dyspnoea  vehementiore  facta  et  rhonchis  denuo 
ortis,  aegrota  crescente  oedemate  exstin¬ 
gueretur.  — 

Postero  die  sectione  facta,  praeter  omnium 
opinionem  apparuit,  pleuritidem  non  tubercu¬ 
losam  sed  carcinomatosam  fuisse,  nec  minus 
pulmones  carcinomatibus  vastatos  esse.  Sed, 
ut  accuratius  sectionem  describam,  abdomen  in¬ 
testino  crasso  dilatato  multum  prominebat.  Cavo 
abdominis  aperto,  sinistrum  dimidium  diaphra¬ 
gmatis  in  abdomen  late  dislocatum  se  obtulit, 
qua  dislocatione  lien  et  sinister  hepatis  lobus 
in  dextrum  latus  dimoti  erant.  In  sinistro  pleu¬ 
rae  sacco  duae  fere  mensurae  sanguinolenti  li- 
quoris,  in  dextro  una  mensura  fusci  et  paene 


clari  liquoris.  Pleura  costalis  et  diaphragmatica 
sinistra  multis  nodis  conspersa  erat,  qui  con¬ 
fluentes  et  plane  variae  erant  magnitudinis 
atque  pellucidi;  eundem  habitum  et  in  peri- 
pheria  et  in  centro  demonstrabant.  Tum  sin¬ 
gula  loca  Pleurae  valde  crassa  erant. 

Praeterea  pleura  superiosis  et  inferioris  lobi 
albicantia  retia  demonstrabat,  quae  vasis  lym¬ 
phaticis  respondebant.  Multae  partes  supe¬ 
rioris  lobi  cum  inferiore  concretae  erant.  Ubi¬ 
cunque  ad  pleuram  oculos  advertebas,  albi¬ 
cantes  nodos  superficiem  superantes  animad¬ 
vertebas,  qui  in  media  parte  superioris  lobi 
ita  confluebant,  ut  prope  hilum  infiltratio  esset 
carcinomatosa.  Bronchi  arctissimi  muco  im- 

pleti  erant;  majorum  bronchorum  membrana 
mucosa  valde  rubefacta,  minorum  aequa,  plana, 
neque  crassa  erat.  Glandulae  bronchiales  ma¬ 
jores  albo  liquore  turgebant,  ita  ut  maxima 
earum  pars  mollior,  parva,  solidior  esset. 
Dextri  pulmonis,  qui  volumine  minor  erat, 
media  pars  atelectasi  affecta,  anterior  oede- 
matosa,  posterior  sanguinis  plena  erat.  Sinister 
pulmo  volumine  valde  diminutus  atque  solidior 
factus  parcum  aerem  continebat,  ejus  super- 

ficies  iniqua  multa  tubercula  ferebat.  Dextrum 
quoque  diaphragmatis  dimidium  in  abdomen 
latius  prominebat,  dextri  pulmonis  inferior 
margo  septimae  costae  inferiorem  marginem 
aequabat.  Cordis  mucro  in  sinistrum,  basis 
in  dextrum  latus  vergebat,  ita  ut  cor  erectius 
solito  staret.  Pericardium  in  dextrum  latus 
dislocatum  et  latius  erat  atque  multum  clari 
liquoris  habebat,  cor  valde  contractum  et  mini¬ 
mum  erat. 

Organa  pelvis  in  inferiorem  et  posteriorem 
partem  dislocata  erant.  Vesicae  urinariae  mem¬ 
brana  mucosa  satis  rubefacta,  qui  rubor  prae¬ 
cipue  in  posteriore  parte  erat.  Rectum  inte¬ 
stinum  solidis  faecibus  turgebat  atque  mucosam 
membranam  valde  rubram  habebat.  Vaginae 
latioris  anterior  paries  parvum  demonstrabat 
diverticulum,  posterior  magnam  cicatricem. 
Uteri  orificium  internum  arctissimum,  mem¬ 
brana  mucosa  mediocriter  rubefacta,  glandulae 
majores  erant.  Ambarum  tubarum  ostia  ab¬ 
dominalia  in  magnos  saccos,  qui  sanguinolen¬ 
tum  liquorem  continebant  atque  ovariis  cum 
pariete  pelvino  concretis  obstructi  erant,  trans¬ 
ierant.  Dextrum  ovarium  majus,  solidius, 

corpuscula  nigra  luteaque  et  magnam  cavernam, 
sinistrum  duas  cystas  offerebat.  Lien  solidior 
et  sanguine  opulentior  frequentes  et  majores 
folliculos  habebat.  Ambae  glandulae  supra¬ 
renales  solidiores  atque  luteis  infiltrationibus 
impletae  erant.  Renes  minores  substantiam 
corticalem  exiguam  atque  capsulam  crassam, 
quae  vix  ab  ipso  rene  separari  poterat,  ha¬ 
bebant.  Ventriculi  minoris  media  pars  multos 
et  parvos  canaliculos  atque  singulas  planas 
foveolas  ostendebat.  Hepar  minus  erat.  In  in¬ 
feriore  parte  mesenterii  singuli  nodi  erant, 
glandulae  mesaraicae  solidiores.  Pancreas  laxius 
factum  erat.  Inferior  aortae  pars  in  adiposam 
degenerationem  abierat.  Oesophagus  et  pha¬ 
rynx  justo  utebantur  habitu.  Intestinorum 
membrana  mucosa  rubefacta  erat,  qui  rubor 
praecipue  in  colo  adscendente  eminebat. 

Microscopio  adhibito  elucebat,  Pleurae  et 
pulmonum  nodos  scirrhos  esse. 

VITA. 


Natus  sum  Constantinus  Georgius  Botesato, 
fidei  addictus  graecae,  ante  diem  tertium  ante  Idus 
Februarias  anni  MDCCCXLI  in  urbe  Jassy,  Moldaviae 
capite,  patre  Georgio  Botesatu,  Bojaro,  matre 
Zamphira  e  gente  Worobkiewitz ,  qui  carissimi 
parentes  proh!  dolor  praematura  morte  mihi  erepti 
sunt.  Litterarum  elementis  imbutus  sum  et  in  gym- 

nasio  et  privata  institutione.  Anno  h.  s.  LIX  Beroli- 
num  me  contuli,  ubi  in  numerum  civium  almae  uni¬ 
versitatis  Fridericae  Guilelmae  ab  111.  Dove,  rectore 
magnifico,  receptus  et  ab  111.  Juengken,  gratiosi  me¬ 
dicorum  ordinis  decano  spectatissimo,  in  album  me¬ 
dicinae  studiosorum  inscriptus  sum. 

■ 

Per  octo  semestria  docentes  audivi  hosce  viros 
Illustrissimos,  Celeberrimos,  Experientissimos : 

E.  Mitscherlich  de  chemia; 

Dove  de  physice,  de  meteorologia ; 

Lieberkuehn  de  osteologia  et  syndesmologia ; 

Reichert,  abs  quo  multum  me  profecisse  fateor, 
de  anatomia  hominis ,  de  anatomia  organorum 

sensuum,  de  histologia,  de  anatomia  comparativa, 
de  generatione; 

du  Bois-Reymond  de  physiologia,  de  electricitate, 
de  diffusione; 

Schultz-Schultzenstein  de  encyclopaedia  et  me- 
thodologia  medicinae; 

Ravoth  de  herniis; 

Troschel  de  vulneribus; 

Remak  de  pathologia  et  therapia  morborum  muscu¬ 
lorum  , 

Gurlt  de  chirurgia  generali  et  speciali; 

Henoch  de  pathologia  et  therapia  speciali; 

C .  G.  M  i  t  s  c  h  e  r  1  i  c  h ,  cuj  us  institutione  maxime  de  - 
lectatus  et  promotus  sum,  de  materia  medica; 
Ebert  de  arte  obstetricia  theoretica  et  practica, 
de  morbis  infantium; 

Martin  de  diagnostice  gynaecologica ; 

Virchow  de  anatomia  pathologica  generali; 
de  Baerensprung  de  syphilide; 

C  a  s  p  e  r  de  medicina  forensi. 

Practice  me  instituerunt: 

111.  Reichert  cadaveribus  rite  secandis; 

Cei.  Traube  auscultatione  et  percussione; 

111.  Langenbeck  operationibus  chirurgicis; 

Cei.  Schoeller  operationibus  obstetriciis; 

;  .  .  ■  ,  I  3  '  •  . 

111.  C  asper  exercitationibus  medico  -  forensibus. 

Clinicis  interfui:  Medicis  111.  Frerichs,  cui  pluri¬ 
mum  me  debere  grato  animo  profiteor,  Cei.  Traube; 

Chirurgicis  111.  Langenbeck,  Juengken;  obstetriciis 
Schoeller;  syphiliticis  et  dermiatricis  Cei.  de  Bae- 
rensprung. 

Quibus  viris  omnibus  de  me  praeclare  meritis, 
gratias  hoc  loco  ago  quam  maximas,  nec  unquam  non 
habebo. 

Jam  tentaminibus  neque  minus  examine  rigoroso 
coram  gratioso  medicorum  ordine  superatis,  fore  spero, 
ut  dissertatione  thesibusque  publice  defensis  summi 
in  medicina  et  chirurgia  honores  in  me  rite  conferantur. 

THESES. 


I.  Plurimas  uteri  dislocationes  non  instrumen¬ 
tis  sed  medicamentis  esse  curandas. 

II.  Paracentesin  hydropis  causa  non  saepius 
quam  bis  aut  ter  faciendam  esse. 

III.  Infusionem  et  transfusionem  maxima  anaemia 
indicatas  esse. 

IV.  Sententiam  eorum,  qui  et  appetendi  et  sen¬ 
tiendi  rationes  referunt  ad  cogitandum,  non 
comprobo. 

